Samarqandda prezident akademiyasining hududiy filiali tashkil etildi

O‘zbekiston Prezidentining 2018-yil 6-avgustdagi “O‘zbekiston Respublikasi Prezidenti huzuridagi davlat boshqaruvi akademiyasining hududiy filiallarini tashkil etish to‘g‘risida”gi qaroriga ko‘ra, Guliston, Qarshi, Samarqand, Urganch va Farg‘ona shaharlarida akademiyaning hududiy filiallari tashkil etildi. Bu haqda “Samarkandskiy vestnik” xabar bermoqda.

Quyidagilar akademiya hududiy filiallarining asosiy vazifalari etib belgilandi:
2018-yil 1-sentabrdan boshlab malaka oshirish kurslariga mashg‘ulotlar o‘tkazish uchun soatbay ish haqi to‘lash shartlari bilan jalb etiladigan shaxslarga soatbay ish haqining miqdori belgilangan miqdorlardan 25 foizdan ikki yarim baravargacha oshirilgan holda berilishi mumkin.
Qarorda hududiy filiallarda boshqaruv kadrlari, shu jumladan, ishlab chiqarishdan ajralmagan holda davlat granti va to‘lov-kontrakt asosida davomiyligi bir oydan oshmagan qisqa muddatli dasturlar bo‘yicha malaka oshirilishi, malaka oshirish kurslariga faqat mahalliy davlat hokimiyati organlari, davlat boshqaruvi organlarining hududiy tuzilmalari hamda boshqa davlat tashkilotlarining boshqaruv kadrlari va mas’ul xodimlari davlat granti asosida qabul qilinishi, hududiy filiallar faoliyatini uslubiy ta’minlash hamda malaka oshirish kurslari va o‘quv-amaliy seminarlar uchun o‘quv dasturlarini ishlab chiqish akademiya tomonidan belgilangan tartibda amalga oshirilishi, malaka oshirish kurslaridan muvaffaqiyatli o‘tgan boshqaruv kadrlariga belgilangan namunadagi sertifikatlar berilishi tartibi o‘rnatildi.
Akademiyaning Samarqand filiali Samar­qand davlat universiteti bosh binosida faoliyat boshladi. 2018-yil sentabr oyidan boshlab bu yerda Samarqand, Buxoro va Navoiy viloyalari shahar va tuman hokimlarining o‘rinbosarlari, davlat hokimiyati va boshqaruv organlarining shahar va tuman bo‘linmalari rahbarlari malaka oshiradi.
Malaka oshirish kursi olti kun davom etib, 72 soatlik vebinar, suhbat, trening mashg‘ulotlaridan iborat. Shuningdek, tinglovchilarga mustaqil ta’lim uchun topshiriqlar beriladi va ularni bajarish yakunida taqdimot, muayyan keys yechimi va yoki chora-tadbirlar rejasi va “yo‘l xaritasi” loyihasi ishlab chiqiladi.
Vebinar mashg‘ulotlari akademiya professor-o‘qituvchilari tomonidan on-layn tarzda olib boriladi. Suhbat va treninglar esa mini-ma’ruza va mavzu bo‘yicha muhokama shaklida, aqliy hujum, kichik guruhlarda ishlash, keys-stadi va dialog shakllarida tashkil etiladi.
Malaka oshirish kursi tinglovchilarining o‘zlashtirishi akademiya ta’lim portali orqali online monitoring qilinadi. Tizimli ravishda topshiriqlar berish va testlar yechish bilan ularning bilimi baholanadi.